21 mart kuni Toshkent shahrining Yunusobod tumanida yuz bergan YTH oqibatida ayol kishi halok bo‘ldi. Bu haqda Kun.uz’ga Toshkent shahri IIB YHXBdagi manba xabar berdi. Yo‘l-transport hodisasi Bodomzor ko‘chasidagi “Musafo” kafesi yonida ro‘y bergan. “Neksiya” avtomashinasining 30 yoshli haydovchisi ikki piyodani urib yuborgan, ular 7-sonli shahar klinik shifoxonasiga olib ketilgan. Piyodalardan biri – ayol kishi olgan tan jarohatlari sababli hayotdan ko‘z yumdi. “Neksiya” avtomobili Qashqadaryo viloyatida ro‘yxatdan o‘tgan. Haydovchining o‘zi esa Toshkentning Uchtepa tumanida ro‘yxatda turadi. Ushbu holat bo‘yicha surishtiruv ishlari olib borilmoqda.